CELEX: C2006/060/56
Language: sl
Date: 2006-03-11 00:00:00
Title: Zadeva C-21/06: Tožba Komisije Evropskih skupnosti proti Velikemu vojvodstvu Luksemburg, vložena dne  17. januarja 2006

11.3.2006   
            
            
               SL
            
            
               Uradni list Evropske unije
            
            
               C 60/29
            
         Tožba Komisije Evropskih skupnosti proti Velikemu vojvodstvu Luksemburg, vložena dne 17. januarja 2006
   (Zadeva C-21/06)
   (2006/C 60/56)
   Jezik postopka: francoščina
   Komisija Evropskih skupnosti, ki jo zastopa Michel Nolin, zastopnik, z naslovom za vročanje v Luxembourgu, je dne 17. januarja 2006 na Sodišču Evropskih skupnosti vložila tožbo proti Velikemu vojvodstvu Luksemburg.
   Tožeča stranka Sodišču predlaga, naj:
   
               1.
            
            
               ugotovi, da Veliko vojvodstvo Luksemburg s tem, ko ni sprejelo ustreznih zakonov in drugih predpisov, potrebnih za uskladitev z Direktivo Komisije 2004/103/ES z dne 7. oktobra 2004 o preverjanjih identitete in zdravstvenih pregledih rastlin, rastlinskih proizvodov in drugih predmetov, naštetih v delu B Priloge V k Direktivi Sveta 2000/29/ES, ki se lahko opravljajo na mestu, ki ni vstopno mesto v Skupnost, ali na mestu, ki je blizu, in podrobni določitvi pogojev, povezanih s temi pregledi (1) ali v vsakem primeru s tem, ko Komisiji teh predpisov ni posredovalo, ni izpolnilo obveznosti iz te direktive;
            
         
               2.
            
            
               Velikemu vojvodstvu Luksemburg naloži plačilo stroškov.
            
         Tožbeni razlogi in bistvene trditve
   Rok, določen za prenos direktive, se je iztekel 31. decembra 2004.
   
      (1)  UL L 313, 12.10.2004, str. 16.